
Naslov: Spet potopili penino v Savo
Napoved za voditelja:

Jeseni 2013 je Vinska klet Mastnak pri splavarskem centru v Radečah potopila prvih 300 steklenic penine Valvasor, ki je pridelana iz vin sorte chardonnay in laški rizling, v reko Savo, kjer je penina leto dni zorela pri stalni temperaturi okoli 14 stopinj Celzija. Pred koncem pravkar minulega leta so jih iz Save dvignili, iz njih odstranili usedline in jih dokončno pripravili za pitje. Zdaj pa so v Savo potopili še 300 novih steklenic, ki bodo v vodi spet leto dni.

T- Iz Radeč GORAN ROVAN /

X- Snemalec in montažer Tomi Naglič /

Takole so s pomočjo dvigala pri Splavarskem centru v Radečah ponovno potopili 300 steklenic penine Valvasor v Savo, ki bo na kvasovkah v njej zorela leto dni. Ob tem pa seveda poskusili tudi penino, ki je že odležala eno leto v tej reki. In kaj je ta s tem pridobila?
T- ZDRAVKO MASTNAK /
X- Vinska klet Mastnak /

»Žlahtnost, čudovita svežina, ki jo nosi penina Valvasor Savus in pa seveda tisti unikatni del, ki je nenazadnje nastal na zunanjem delu steklenice, to se pravi vsa ta naplavina alg, mulja, ki potuje skozi reko Savo, je tisti pečat na koncu, ki požlahtni penino.«
V Radečah si želijo, da bi bil potop penine poslej vsako leto.

T- MATJAŽ HAN /
»Dokaz, da Posavje zna, ne samo izkoriščat Savo za energetski potencial, ampak tudi bom reku neko dobro zgodbo o vinu. In jest moram rečt, da sem zlo vesel, da se to dogaja v Radečah in bi želel, da res to postane tradicionalna zadeva.«
V Vinski kleti Mastnak nameravajo potop penine v reko Savo opraviti še v Zagrebu in Beogradu. Pri čemer poudarjajo, da tako Sava kot tudi penina povezujeta.
T- ZDRAVKO MASTNAK /
X- Vinska klet Mastnak /

»Ni toliko, da bi to bla kulinarična hedonistična zadeva. Se pravi je predvsem sporočilna zadeva. Seveda, ker pa vino absolutno kot velik pečat povezovalnosti nosi.«
Penina Valvasor Savus seveda ni naprodaj v trgovinah, namenjena bolj za protokolarna darila, saj je število teh steklenic omejeno, zato ima vsaka svoj certifikat.
